section_heading: Produkcija
paragraph_text: Prema knjizi DisneyWar, zaposlenik Disneyja David Vogel pročitao je Shyamalanov scenarij i odmah ga zavolio. Bez prethodnog odobrenja svog šefa, Vogel je otkupio prava na scenarij za 2 milijuna dolara uz odredbu da ga sam Shyamalan može režirati. Disney je kasnije dao otkaz Vogelu na mjestu Predsjednika Walt Disney Pictures i on je napustio kompaniju. Navodno je Disney imao vrlo malo vjere u uspjeh filma pa je produkcijska prava prodao Spyglass Entertainmentu, a samo je 12,5% distribucijskih pristojbi zadržao za sebe.